陳伯辨爲張氏求醉賓軒詩
作者：朱松
朝代：宋

paragraphs: 前年谿上秋風時，主人酒熟烹黄雞。
歸來醉倒睡便著，父老喚起牛羊蹊。
此生一醉寧易得，未辨身爲貴人客。
征西將軍爾何人，那用尊前驚墮幘。
朅來閩越再經秋，聞道軒名涎已流。
懸知得酒推不去，此客有轄何須投。
今我正爲奔走役，空想題詩滿高壁。
若逢落魄姓回人，爲問何時定相覓。